**Suthida** (syntyjään **Suthida Tidjai**, thaiksi สุทิดา ติดใจ, s. 3. kesäkuuta 1978) on Thaimaan kuningatar ja maan nykyisen kuninkaan Rama X:n vaimo.

Varhainen elämä
---------------

Suthida syntyi vuonna 1978 Hat Yain kaupungissa, Etelä-Thaimaassa. Hänen vanhempansa ovat nimeltään Kham ja Jangheang Tidjai. Hän opiskeli viestintää katolilaisessa Assumption-yliopistossa Bangkokissa ja valmistui kandidaatiksi vuonna 2000..

Valmistumisensa jälkeen Suthida työskenteli lentoemäntänä JALways-lentoyhtiölle vuoteen 2003 asti. Tämän jälkeen hän siirtyi Thai Airwaysille vuoteen 2008 asti..

### Ura henkivartijakaartissa ja armeijassa

Vuonna 2013 Suthida siirtyi Thaimaan kruununprinssin, tulevan puolisonsa Vajiralongkornin, henkivartijakaartin palvelukseen. Hän toimi kaartin erityisjoukkojen upseerina ja hänet ylennettiin kenraaliluutnantiksi vuonna 2015. Seuraavana vuonna hän siirtyi Thaimaan armeijan palvelukseen ja sai kenraalin arvon..

Thaimaan kuningattarena
-----------------------

Kun kruununprinssi Vajiralongkorn erosi vaimostaan Srirasmista vuonna 2014, huhuttiin Suthidan nousevan tämän tilalle. Thaimaan kuninkaan Bhumibol Suuren kuoltua Suthidaa alettiin jo kutsua Vajiralongkornin puolisoksi.

Suthida meni virallisesti naimisiin kuningas Vajiralongkornin kanssa 1. toukokuuta 2019. Kuningas myönsi Suthidalle kuningattaren arvon virallisesti 4. toukokuuta 2019. Tilaisuus televisioitiin suorana lähetyksenä. .

Tittelit ja kunnianosoituksia
-----------------------------

Kuningattareksi noustuaan Suthidan virallinen titteli on thaiksi สมเด็จพระนางเจ้าสุทิดา พัชรสุธาพิมลลักษณ พระบรมราชินี (*S̄mdĕc phranāngcêā s̄u thid ā phạchr s̄uṭhā phiml lạks̄ʹṇ phrabrm rāchinī*) ja englanniksi *Her Majesty Queen Suthida Bajrasudhabimalalakshana*.

Sotilasarvoltaan Suthida on kenraali.

Sutdidalle on myönnetty seuraavat thaimaalaiset kunnianosoitukset:

* Chakri-dynastian ritarikunta (2019)
* Yhdeksän jalokiven ritarikunta (2019)
* Chula Chom Klaon ritarikunta (2019)
* Valkoisen norsun ritarikunta (2013)
* Thaimaan kruunuritarikunta (2012)

### Galleria

* Kuningattaren monogrammiKuningattaren monogrammi
* Kuningattaren muotokuvaKuningattaren muotokuva

Lähteet
-------

1. ↑  Who is Queen Suthida of Thailand? *Royal Central*.  3.6.2020. Viitattu 23.4.2021. (englanniksi)
2. 1 2  4 things you should know about Thailand’s Queen Suthida *South China Morning Post*.  15.11.2019. Viitattu 23.4.2021. (englanniksi)
3. ↑  A Thai Princess’ Fairy Tale Comes to an End *thediplomat.com*. Viitattu 23.4.2021. (englanniksi)
4. ↑  Huge crowds of weeping people line Bangkok streets to pay respects to King who was father of the nation *International Business Times UK*.  14.10.2016. Viitattu 23.4.2021. (englanniksi)
5. 1 2  New queen named *Bangkok Post*.  1.5.2019. Viitattu 23.4.2021. (englanniksi)
6. 1 2  Queen Suthida receives title of Her Majesty *Bangkok Post*.  5.5.2019. Viitattu 23.4.2021.
7. ↑  พระปรมาภิไธย/พระนามาภิไธย คาอ่าน และสรรพนาม คาขึ้นต้น คาลงท้าย ในการกราบบังคมทูล/กราบทูล (สําหรับหน่ วยภํายนอก)  2021. ratchakitcha.soc.go.th.  Arkistoitu 11.5.2019. Viitattu 22.4.2021. (thaiksi)
8. 1 2  "ในหลวง" ทรงประกอบพระราชพิธีราชาภิเษกสมรส สถาปนาสมเด็จพระราชินี *www.thairath.co.th*.  1.5.2019. Viitattu 23.4.2021. (thaiksi)
9. ↑  ประกาศสํานกั นายกรัฐมนตรี (pdf)  2013. ratchakitcha.soc.go.th.  Arkistoitu 30.3.2014. Viitattu 22.4.2021. (thaiksi)
10. ↑  ประกาศสํานกั นายกรัฐมนตรี (pdf)  2012. ratchakitcha.soc.go.th.  Arkistoitu 26.12.2014. Viitattu 22.4.2021. (thaiksi)